CELEX: C2007/247/07
Language: fi
Date: 2007-10-20 00:00:00
Title: Asia C-336/07: Ennakkoratkaisupyyntö, jonka Verwaltungsgericht Hannover (Saksa) on esittänyt 19.7.2007 — Kabel Deutschland Vertrieb und Service GmbH & Co. KG v. Niedersächsische Landesmedienanstalt für privaten Rundfunk

20.10.2007   
            
            
               FI
            
            
               Euroopan unionin virallinen lehti
            
            
               C 247/5
            
         Ennakkoratkaisupyyntö, jonka Verwaltungsgericht Hannover (Saksa) on esittänyt 19.7.2007 — Kabel Deutschland Vertrieb und Service GmbH & Co. KG v. Niedersächsische Landesmedienanstalt für privaten Rundfunk
   (Asia C-336/07)
   (2007/C 247/07)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Hannover
   Pääasian asianosaiset
   
      Kantaja: Kabel Deutschland Vertrieb und Service GmbH & Co. KG
   
      Vastaaja: Niedersächsische Landesmedienanstalt für privaten Rundfunk
   
      Väliintulijat: Norddeutscher Rundfunk ja 39 muuta
   Ennakkoratkaisukysymykset
   
               1)
            
            
               Onko Niedersächsisches Mediengesetzin 37 §:n 1 momentin kaltainen säännös yhteensoveltuva yleispalveludirektiivin 2002/22/EY 31 artiklan 1 kohdan kanssa, mikäli kaapeliverkko-operaattorin on myönnettävä pääsy yli puoleen sen verkoissa pysyvästi käytettävissä olevista analogisista kanavista ohjelmille, joita jo lähetetään — vaikkakaan ei koko Ala-Saksin osavaltion alueella — maanpäällisesti DVB-T-standardin mukaisesti?
            
         
               2)
            
            
               Onko Niedersächsisches Mediengesetzin 37 §:n 1 momentin kaltainen säännös yhteensoveltuva yleispalveludirektiivin 2002/22/EY 31 artiklan 1 kohdan kanssa, mikäli kaapeliverkko-operaattorin on myönnettävä televisio-ohjelmille pääsy analogisiin kaapeliverkkoihinsa myös niissä osissa osavaltiota, joissa kaapeliverkon loppukäyttäjä voisi joka tapauksessa vastaanottaa samat televisio-ohjelmat myös maanpäällisesti DVB-T standardin mukaisesti maanpäällisen antennin ja digitaalisovittimen avulla?
            
         
               3)
            
            
               Kattavatko yleispalveludirektiivin 2002/22/EY 31 artiklan 1 kohdan ensimmäisessä virkkeessä tarkoitetut ”televisiopalvelut” myös mediapalvelujen ja/tai telemedian kuten teleostoslähetysten tarjoamisen?
            
         
               4)
            
            
               Onko Niedersächsisches Mediengesetzin 37 §:n 2 momentin kaltainen säännös yhteensoveltuva yleispalveludirektiivin 2002/22/EY 31 artiklan 1 kohdan kanssa, kun siinä tilanteessa, että kanavia ei ole riittävästi, kansallisen toimivaltaisen viranomaisen on laadittava hakijoista etusijaluettelo, mikä johtaa kaapeliverkko-operaattorin käytettävissä olevien kanavien täysimittaiseen osoittamiseen?